পাওয়ার প্যাকড পারফরম্যান্স দিয়ে কী ভাবে দর্শকদের ধরে রাখা যায় তা কাজলের অজানা নয়। তবে এ বার একদম অন্য ফর্মে নিজেকে ট্রাই করতে চান নায়িকা। রোমান্টিক নয়, বরং অ্যাকশন ফিল্মে বড়পর্দায় বাজিমাত করতে চান। তাঁর কথায়, ‘‘আমি অ্যাকশন ফিল্ম করতে চাই। অনস্ক্রিন আমার ইমেজটা ভাঙতে চাই। আমাকে অ্যাকশন করতে দেখাটা একটু অন্য রকম, তাই না? তবে এই লাইফটাইম এক্সপেরিয়েন্সটা করতে চাই।’’ আপাতত পরের ছবি নিয়ে ব্যস্ত নায়িকা। সেখানে এক জন ‘সিঙ্গল মাদার’-এর ভূমিকায় অভিনয় করবেন। তার পরের প্রজেক্টটাই হতে পারে অ্যকশন ফিল্মের। অন্তত তেমনটাই ইঙ্গিত দিচ্ছেন। আপাতত অজয় দেবগণের ‘শিবায়’-এর সাফল্য উপভোগ করছে গোটা পরিবার। কাজলের কথায়, ‘‘শিবায়ে-র সাফল্যে দারুণ লাগছে। অজয় দারুণ একটা ছবি তৈরি করেছে। অনেক রকম মেসেজ দেওয়া হয়েছে।’’